**FEDERACIJA BOSNE I HERCEGOVINE**

**FEDERALNO MINISTARSTVO OKOLIŠA I TURIZMA**

**NACRT**

**PRAVILNIK O UPRAVLJANJU OTPADNIM VOZILIMA**

Sarajevo, juli 2021.godine

Na osnovu čl. 38. stav (2) i čl. 58. stav (9) Zakona o upravljanju otpadom („Službene novine Federacije BiH“, broj: 33/03, 72/09 i 92/17), federalni ministar okoliša i turizma donosi:

**PRAVILNIK**

**O UPRAVLJANJU OTPADNIM VOZILIMA**

**I OPĆE ODREDBE**

**Član 1.**

(Predmet pravilnika)

Ovim Pravilnikom propisuju se postupci u upravljanju otpadnim vozilima, način njihove obrade, zahtjevi u pogledu sakupljanja, skladištenja i prijevoza, zahtjevi u pogledu obrade otpadnih vozila i otpada nastalog obradom i s tim povezane mjerne postupke.

**Član 2.**

(Područje pripreme)

Ovaj pravilnik primjenjuje se na vozila i otpadna vozila, uključujući ugrađene komponente i materijale bez obzira na način servisiranja vozila ili popravke tokom korištenja i da li je vozilo opremljeno komponentama koje je isporučio proizvođač ili drugim komponentama koje se ugrađuju kao rezervni dijelovi.

Na motorna vozila sa tri točka primjenjuju se odredbe ovog pravilnika koje se odnose na sakupljanje, skladištenje i tretman.

Odredbe ovog pravilnika primjenjuju se ne dovodeći u pitanje postojeće propise, posebno u pogledu standarda bezbjednosti, emisija u zrak, kontrole buke, zaštite zemljišta i voda.

Izuzetno od stava 1. ovog člana, odredbe ovog pravilnika ne odnose se na neupotrebljive ili odbačene dijelove vozila za koje je način i postupak upravljanja uređen posebnim propisima.

Odredbe ovog pravilnika ne primjenjuju se na vozila od historijskog značaja, kolekcionarske primjerke i "oldtajmere" ili su namijenjena muzejima, ako su na pravilan i okolišno prihvatljiv način pripremljena za ponovno iskorištenje ili rastavljena na dijelove.

 (8) Na pitanja vezana uz stavljanje na tržište vozila te upravljanje otpadnim vozilima koja nisu posebno uređena ovim Pravilnikom, primjenjuju se posebni propisi kojima se uređuje upravljanjem otpadom te u odgovarajućoj mjeri drugi posebni propisi koji uređuju spomenuta pitanja.

**Član 3.**

(Definicije)

Izrazi upotrijebljeni u ovom pravilniku imaju slijedeće značenje:

1) vozilo je svako vozilo kategorije M1 (motorno vozilo za prijevoz putnika - putničko vozilo koje, osim sjedišta vozača ima još najviše osam sjedišta) ili N1 (motorno vozilo za prevoz tereta - teretno vozilo čija najveća dozvoljena masa nije veća od 3,5 t), motorno vozilo sa tri točka, osim motornih tricikala (kategorija L5 - teški tricikl) i njihovi neupotrebljivi ili odbačeni dijelovi

2) otpadna, odnosno neupotrebljiva vozila (u daljem tekstu: otpadna vozila) su motorna vozila ili dijelovi vozila koja su otpad i koja vlasnik želi da odloži ili je njihov vlasnik nepoznat;

3) proizvođač je pravno lice ili fizičko lice koji proizvodi motorna vozila i stavlja ih na tržište Federacije BiH. Osoba koja ima poslovno sjedište u drugoj državi, a vozila stavlja na tržište Federacije BiH, čije je mjesto oporezivanja u Federacije BiH sukladno posebnim propisom, u smislu odredbi ovog Pravilnika smatra se proizvođačem i dužna je imenovati osobu u Federacije BiH koja je odgovorna za ispunjavanje obaveza tog proizvođača u skladu sa ovim Pravilnikom;

4) uvoznik je pravno lice ili fizičko lice koje uvozi motorna vozila i stavlja ih na tržište Federacije BiH;

5) Krajnji korisnik je fizičko ili pravno lice koje posjeduje otpadno vozilo nastalo njegovom sopstvenom aktivnošću, kao i pravno ili fizičko lice čijom djelatnošću stalno ili povremeno nastaju otpadna vozila i njihovi sastavni dijelovi;

6) Ovlašteni operator za sakupljanje je pravno ili fizičko lice– preduzetnik koje u skladu sa Zakonom ima dozvolu za obavljanje djelatnosti sakupljanja otpadnih guma,

7) Ovlašteni operator za tretman je odgovorno pravno ili fizičko lice za tretman otpada – preduzetnik koji u skladu sa Zakonom ima dozvolu za obavljanje djelatnosti tretmana otpadnih guma,

8) Kantoni i općine, odnosno njihove institucije ili službe nadležne za poslove upravljanja otpadom,

9) Zakon korišten u opisu odnosi se na Zakon o upravljanju otpadom Federacije BiH.

10) prevencija smanjenja otpadnih vozila su mjere poduzete sa ciljem smanjenja količine otpadnih vozila, sastavnih dijelova i materijala od kojih su napravljena motorna vozila i smanjenje negativnih uticaja po okoliš koji nastaju kao posljedica stvaranja otpadnih vozila;

11) ponovna upotreba otpadnih vozila je postupak pri kojem se dijelovi otpadnih vozila koriste za prvobitnu namjenu za koju su bili izrađeni;

12) tretman otpadnih vozila je svaki postupak rasklapanja, sječenja, usitnjavanja, iskorištenja ili pripreme za odlaganje usitnjenog otpada, koji se vrši u postrojenju za tretman otpada, kao i svaki drugi postupak iskorištenja i/ili odlaganja otpadnih vozila i njihovih dijelova;

13) informacije o rasklapanju motornih vozila su sve informacije potrebne za pravilan i za okoliš prihvatljiv tretman otpadnih vozila koje je proizvođač dužan da stavi na raspolaganje licu koje vrši tretman otpadnih vozila. Proizvođači vozila i komponenti stavljaju ove informacije na raspolaganje postrojenjima za tretman otpada u obliku priručnika ili u elektronskom obliku;

14) mašina za sječenje i usitnjavanje je uređaj koji se koristi za sječenje i usitnjavanje otpadnog vozila, uključujući direktno dobivanje metala za ponovnu upotrebu;

15) postrojenje za tretman otpadnih vozila je tehnička jedinica u kojoj se vrši demontaža i izdvajanje opasnih materija i nemetala, sječenje i usitnjavanje motornih vozila i razdvajanje obojenih metala od metalnih otpadaka;

16) reciklaža otpadnih vozila je ponovna prerada otpadnih vozila u proizvodnom procesu za prvobitnu ili drugu namjenu, osim u energetske svrhe;

17) ponovno iskorištenje u energetske svrhe je korištenje sagorljivog otpada za proizvodnju energije direktnim spaljivanjem sa ili bez prisustva druge vrste otpada, ali uz iskorištenje energije;

18) odlaganje je svaki postupak ili metoda odlaganja otpada u skladu sa Zakonom, a koji je odgovarajući ili se može koristiti za odlaganje otpadaka i ostataka nakon tretmana, odnosno reciklaže otpadnih vozila;

19) opasne supstance su supstance koje se smatraju opasnim u skladu sa zakonom kojim se uređuju hemikalije;

20) dokumentacija o kretanju opasnog otpada je dokumentacija koju popunjavaju svi subjekti koji učestvuju u upravljanju otpadnim vozilima, u skladu sa posebnim propisom.

**II NAČIN I POSTUPAK UPRAVLJANJA OTPADNIM VOZILIMA**

**Član 4.**

(Obaveze proizvođača)

Pri proizvodnji motornih vozila i rezervnih dijelova ili opreme za motorna vozila poduzimaju se mjere kojima se obezbjeđuje:

1) ograničavanje upotrebe opasnih materija u vozilima i smanjenje njihove količine u najvećoj mogućoj mjeri, tako da se sprječava njihovo ispuštanje u okoliš, povećava mogućnost ponovne upotrebe i reciklaže i onemogućava odlaganje opasnog otpada;

2) dizajn i proizvodnja novih vozila u kojima se u potpunosti vodi računa i omogućuje lakše rastavljanje, ponovna upotreba i tretman, a posebna reciklaža otpadnih vozila, sastavnih dijelova i materijala;

3) ugradnja većih količina recikliranog materijala u vozila i druge proizvode i razvoj tržišta recikliranih materijala.

Opasne materije iz stava 1. ovog člana moraju biti jasno označene i moraju se izdvojiti prije tretmana otpadnog vozila.

Motorna vozila i rezervni dijelovi koji sadrže olovo, živu, kadmij i šestovalentni hrom ne mogu se proizvoditi i uvoziti, osim za materijale i komponente date u Prilogu 1., koji je sastavni dio ovog pravilnika.

Plastični sastavni dijelovi i materijali motornih vozila treba da budu pogodni za ponovnu upotrebu i iskorištenje i u skladu sa međunarodnim standardima za njihovo obilježavanje koji su dati u Prilogu 2., koji je sastavni dio ovog pravilnika.

**Član 5.**

(Obaveze vlasnika otpadnog vozila)

Vlasnik otpadnog vozila predaje otpadna vozila ovlaštenom operateru koji vrši sakupljanje otpadnih vozila i/ili ovlaštenom operateru koje vrši transport otpadnih vozila i/ili ovlaštenom operateru koji vrši skladištenje otpadnih vozila, odnosno operateru koji vrši tretman otpadnih vozila.

Vlasnik otpadnog vozila, ovlašteni operater koji vrši sakupljanje, ovlašteni operater koji vrši transport, ovlašteni operater koji vrši skladištenje i ovlašteni operater koji vrši tretman otpadnih vozila popunjavaju odgovarajuću dokumentaciju o kretanju opasnog otpada. Vlasnik otpadnog vozila predaje otpadno vozilo u cjelini, odnosno sa svim osnovnim sastavnim dijelovima motornog vozila, uključujući motor i karoseriju, točkove, automobilske gume, baterije, akumulatore i dr.

Prilikom predaje otpadnog vozila, vlasnik otpadnog vozila iz stava 2. ovog člana ne plaća naknadu ovlaštenom operateru koji vrši sakupljanje otpadnih vozila i/ili ovlaštenom operateru koji vrši transport otpadnih vozila i/ili ovlaštenom operateru koji vrši skladištenje otpadnih vozila i/ili ovlaštenom operateru koje vrši tretman otpadnih vozila.

Ako je vlasnik otpadnog vozila nepoznat, sakupljanje i predaju vozila obezbjeđuju kantonalne ili općinske institucije, službe nadležne za poslove upravljanja otpadom na teritoriji nastanka otpada.

Ako na teritoriji jedinice lokalne samouprave nema registrovanog lica koje vrši sakupljanje, odnosno tretman otpadnih vozila, jedinica lokalne samouprave predaje otpadna vozila nepoznatih vlasnika ovlaštenom operateru koji vrši sakupljanje otpadnih vozila ili ovlaštenom operateru koji vrši tretman otpadnih vozila, na osnovu javnog poziva.

Uz otpadno vozilo predaje se kopija saobraćajne dozvole, odnosno zapisnik komunalne inspekcije ako je vozilo nepoznatog vlasnika, odnosno zapisnik o uviđaju saobraćajne nezgode ako je otpadno vozilo nastalo u saobraćajnoj nezgodi.

**Član 6.**

(Obaveze ovlaštenih operatora koji vrši sakupljanje otpadnih vozila)

Ovlašteni operator koji vrši sakupljanje otpadnih vozila:

1) obezbjeđuje mjesto dostupno za preuzimanje otpadnog vozila;

2) preuzima otpadno vozilo od vlasnika, odnosno jedinice lokalne samouprave;

3) vodi evidenciju o sakupljenim i predatim količinama otpadnih vozila ili njihovih dijelova.

Ovlašteni operator koji vrši sakupljanje otpadnih vozila preuzeto vozilo predaje licu koje vrši skladištenje otpadnih vozila i/ili licu koje vrši tretman otpadnih vozila uz popunjenu odgovarajuću dokumentaciju o kretanju opasnog otpada, kopiju saobraćajne dozvole, zapisnik komunalne inspekcije, odnosno zapisnik o uviđaju saobraćajne nezgode, u skladu sa Zakonom.

Ovlašteni operator koji vrši sakupljanje otpadnih vozila mora imati obezbjeđeno skladište za sakupljena otpadna vozila. U skladištu otpadnih vozila nije dozvoljeno rasklapanje otpadnih vozila i odstranjivanje tečnosti, odnosno tretman otpadnih vozila i njihovih dijelova. Otpadna vozila u skladištu se ne mogu slagati jedno na drugo i moraju se skladištiti na način da se ne oštete dijelovi motornih vozila koji sadrže tečnosti ili dijelovi koji se mogu ponovo upotrijebiti. Sakupljeni dijelovi otpadnih vozila posebno se skladište i obilježavaju u skladu sa posebnim propisom. Skladište otpadnih vozila mora imati:

1) nepropusnu podlogu sa opremom za sakupljanje prosutih tečnosti i sredstvima za odmašćivanje;

2) sistem za potpuni kontrolisani prihvat zauljene oborinske vode sa svih površina (manipulativne površine, parking i dr.), njihov predtretman u separatoru ulja i masti i redovno pražnjenje i održavanje separatora;

3) sistem za zaštitu od požara, u skladu s posebnim propisima.

**Član 7.**

(Uslovi koje mora ispunjavati postrojenje za tretman otpadnih vozila)

Postrojenje za tretman otpadnih vozila mora sadržavati:

1) mjesto gdje se vrši rasklapanje sa nepropusnom podlogom sa opremom za sakupljanje prosutih tečnosti, separatorom ulja i masti i sredstvima za odmašćivanje;

2) odgovarajuće zatvoreno skladište za odlaganje rezervnih dijelova, kao i skladište sa nepropusnom podlogom i zatvorenim kontejnerima za zamašćene dijelove;

3) odgovarajuće posude sa poklopcima za čuvanje akumulatora, filtera i kondenzatora koji sadrže PCB/PCT;

4) odgovarajuće zatvorene posude ili rezervoare za odvojeno čuvanje tečnosti i to: goriva, motornog ulja, ulja mjenjača, ulja iz diferencijala, hidrauličkog ulja, tečnosti iz hladnjaka, antifriza, ulja iz sistema za kočenje, kiseline iz akumulatora, tečnosti iz klima uređaja i sve druge tečnosti i opasne materije koje su sadržane u otpadnom vozilu;

5) uređaj za prečišćavanje otpadnih voda, uključujući oborinsku kanalizaciju;

6) odgovarajući sistem za sprečavanje zagađenja zraka u skladu sa posebnim propisom;

7) odgovarajuće skladište za otpadne gume;

8) mašinu za sječenje i usitnjavanje metalnog otpada i mašinu za presovanje;

9) sistem za zaštitu od požara i eksplozija u skladu sa posebnim propisima.

Posude i rezervoari iz stava 1. tačke. 3) i 4) ovog člana obilježavaju se u skladu sa posebnim propisom kojim se uređuje obilježavanje opasnih i drugih materija.

U slučaju kada u Federaciji Bosne i Hercegovine ne postoje radni i tehnički kapaciteti za obradu otpadnih vozila, dijelova otpadnih vozila ili ostataka nakon njihove obrade, obrađivač je obavezan takav otpad izvesti iz Federacije BiH.

**Član 8.**

(Obaveze ovlaštenih operatora koji vrše tretman otpadnih vozila)

Ovlašteni operator koji vrši tretman otpadnih vozila preuzima otpadna vozila od sakupljača bez naknade. Ovlašteni operator koji vrši tretman otpadnih vozila, prilikom preuzimanja od lica koje vrši sakupljanje otpadnih vozila ili vlasnika otpadnih vozila popunjava odgovarajuću dokumentaciju o kretanju opasnog otpada. Lice koje vrši tretman otpadnog vozila ili njegovih dijelova postupa prema informacijama proizvođača o rasklapanju motornih vozila i mogućnostima ponovne upotrebe.

Ovlašteni operator koji vrši tretman otpadnih vozila:

1) vrši izdvajanje opasnih materija i komponenti iz otpadnog vozila i obezbjeđuje njihovu klasifikaciju radi daljeg tretmana ili odlaganja;

2) vrši tretman otpadnih vozila u skladu sa dozvolom izdatom od strane nadležnog organa;

3) obezbjeđuje predaju dijelova otpadnih vozila, opasnih materija i komponenti (akumulatora, guma, ulja i dr.), za čiji tretman nema dozvolu, drugim licima koja imaju dozvolu nadležnog organa;

4) obezbjeđuje odlaganje otpada koji se ne može preraditi, uz prethodnu saglasnost nadležnog organa u skladu sa Zakonom;

5) ističe listu otpada za čiji tretman ima dozvolu na ulazu u postrojenje za tretman.

Ponovna upotreba, tretman i reciklaža otpadnih vozila vrši se u skladu sa detaljnim zahtjevima za ponovnu upotrebu, tretman i reciklažu koji su dati u Prilogu 3., koji je sastavni dio ovog pravilnika.

**Član 8a.**

(Obaveze ovlaštenih operatora koji vrše tretman otpadnih vozila)

Ovlašteni operator koji vrši tretman otpadnih vozila, po preuzimanju otpadnog vozila a prema instrukciji proizvođač, stavlja van funkcije akumulator, potencijalno eksplozivne dijelove i rezervoar tečnog gasa i pristupa njihovom izdvajanju, ako je ugrađen u vozilo.

Lice iz stava 1. ovog člana izdvaja iz otpadnog vozila neoštećene dijelove koji se mogu ponovno upotrijebiti. Lista dijelova od kojih zavisi tehnička ispravnost motornog vozila, a koji se ne mogu dalje prodavati kao rezervni dijelovi data je u Prilogu 4., koji je sastavni dio ovog pravilnika.

Iz otpadnog vozila izdvaja se i odvojeno skladišti:

1) gorivo;

2) motorno ulje;

3) ulje u diferencijalu;

4) ulje u mjenjaču,

5) hidrauličko ulje;

6) tečnosti za hlađenje;

7) tečnost iz sistema za kočenje;

8) ulje u amortizeru;

9) tečnost u klima uređaju;

10) i druge tečnosti i opasne materije.

Ako se dijelovi otpadnog vozila ponovno upotrebljavaju, ne vrši se izdvajanje tečnosti.

**Član 8b.**

(Obaveze ovlaštenih operatera koji vrše tretman otpadnih vozila)

Prije tretmana otpadnog vozila usitnjavanjem, iz rasklopljenog otpadnog vozila izdvajaju se dijelovi koje nakon usitnjavanja nije moguće izdvojiti, i to:

1) katalizator;

2) metalni dijelovi koji sadrže bakar, aluminij i magnezij, ukoliko se ne mogu izdvojiti tokom samog procesa usitnjavanja;

3) gume od motornih vozila (pneumatske gume);

4) gumeni dijelovi i dijelovi od plastičnih materijala, ukoliko se ne mogu izdvojiti tokom samog procesa usitnjavanja;

5) stakla, ukoliko se ne mogu izdvojiti tokom samog procesa usitnjavanja.

**Član 9.**

**(Evidencija, izvještavanje, naknade i raspodjela)**

Evidencija, izvještavanje, naknade i raspodjela srestava se vrši u skladu sa Uredbom o proizvodima koji poslije upotrebe postaju posebne kategorije otpada i kriterijima za obračun i način plaćanja naknada i Uredbom o načinu raspodjele i ulaganja prikupljenih naknada za posebne kategorije otpada i uslovima za dodjelu poticajnih sredstava.

**Član 10.**

(Odlaganje)

Otpadna vozila ne mogu se odlagati na deponiju i spaljivati.

Otpaci i ostaci otpadnih vozila, nakon tretmana, odnosno reciklaže, mogu se odlagati u skladu sa Zakonom i propisom kojim se uređuje deponovanje otpada.

**III NADZOR**

**Član 11.**

(Nadzor)

Nadzor nad primjenom ovog Pravilnika će provoditi inspekcijska tijela zadužena za zaštitu okoliša na osnovu aktivnosti u skladu sa članovima 49., 50. i 51. Zakona.

**IV PRIJELAZNE I ZAVRŠNE ODREDBE**

(Prijelazne odredbe)

Do uspostave Informacionog sistema Proizvođač, Ovlašteni operater za sakupljanje i Ovlašteni operater za tretman su dužni izvještaje dostavljati Fondu.

**Član 12.**

(Završne odredbe)

Ovaj Pravilnik stupa na snagu narednog dana od dana objavljivanja u "Službenim novinama Federacije BiH".

 M I N I S T R I C A

 Dr. Edita Đapo

Broj:xxxx

Datum:\_\_\_\_\_\_\_\_\_\_\_\_\_\_. godine

**Prilog 1.**

MATERIJALI I KOMPONENTE OTPADNIH VOZILA KOJI SE MOGU PROIZVODITI I UVOZITI

|  |  |  |
| --- | --- | --- |
| **Materijali i komponente** | **Obim i datum prestanka izuzeća** | **Obaveza označavanja ili drugačijeg obilježavanja u skladu sa članom 6. stav 2 ovog pravilnika** |
| *Olovo kao element u legurama* |  |  |
| 1. Čelik za mašinsku obradu i galvanizovani čelik koji sadrži do 0,35% masenog udjela olova  |  |  |
| 2. (a) Aluminij za mašinsku obradu sa masenim udjelom olova do 1,5% | 1. jul 2008. godine |  |
| 2. (b) Aluminij za mašinsku obradu sa masenim udjelom olova do 0,4% |  |  |
| 3. Legura bakra koja sadrži do 4% masenog udjela olova |  |  |
| 4. Ležajevi i klipovi | 1. jul 2008. godine |  |
| *Olovo i jedinjenja olova u komponentama* |  |  |
| 5. Akumulatori |  | X |
| 6. Amortizeri |  | X |
| 7. (a) Sredstva za vulkanizaciju i stabilizatori za elastomere koji se koriste za transport fluida i za primjenu u pogonskom sistemu vozila i koji sadrži do 0,5% masenog udjela olova | 1. jul 2006. godine |  |
| 7. (b) Vezivna sredstva za elastomere za primjenu u pogonskim sistemima vozila koja sadrže do 0,5% masenog udjela olova |  |  |
| 8. Legura za lemljenje na elektroničkim štampanim karticama i drugim električnim dijelovima |  | Xa |
| 9. Bakar u frikcionim materijalima obloga kočnica koji sadrži više od 0,4% masenog udjela olova | 1. jul 2007. godine | X |
| 10. Ležišta ventila | Tipovi motora proizvedeni prije 1. jula 2003. godine:1. jula 2007. godine |  |
| 11. Električne komponente koje sadrže olovo sa staklenom ili keramičkom podlogom kompozitnim spojevima, osim stakla za sijalice i zaštitnog sloja u svjećicama za paljenje |  | Xb (za sve komponente osim piezo elemenata u motorima)  |
| 12. Pirotehnički inicijatori | Tip vozila homologovan prije 1. jula 2006. godine i rezervni upaljači za ova vozila |  |
| *Šestovalentni hrom* |  |  |
| 13. (a) Antikorozivni premazi | 1. jul 2007. godine |  |
| 13. (b) Antikorozivni premazi za zavrtnje i matice za sklapanje šasije | 1. jul 2008. godine |  |
| 14. Apsorpcioni hladnjaci u vozilima za kampovanje  |  | X |
| *Živa* |  |  |
| 15. Akumulatorske lampe i pokazivači na instrument ploči |  | X |
| *Kadmij* |  |  |
| 16. Debeloslojna ljepila | 1. jul 2006. godine |  |
| 17. Akumulatori za vozila na električni pogon | Poslije 31. decembra 2008. godine NiCd akumulatori se mogu stavljati na tržište samo kao rezervni dijelovi za vozila koja su stavljena na tržište prije tog datuma | X |
| 18. Optičke komponente u staklenim matricama koje se koriste u sistemima za pomoć vozačima | 1. jul 2007. godine | X |

a rasklapanje je obavezno ako se, u odnosu na tačku 11. prekorači srednja količina otpada od 60 grama po vozilu. Ova odredba se ne odnosi na elektronske uređaje koji nisu originalno ugrađeni od strane proizvođača.

b rasklapanje je obavezno ako se, u odnosu na tačku 8. prekorači srednja količina otpada od 60 grama po vozilu. Ova odredba se ne odnosi na elektronske uređaje koji nisu originalno ugrađeni od strane proizvođača.

*Napomene:*– Dopuštena je maksimalna vrijednost koncentracije do 0,1% masenog udjela po homogenom materijalu za olovo, šestovalentni hrom i živu, te do 0,01% masenog udjela po homogenom materijalu za kadmij.

– Ponovna upotreba dijelova vozila, koja su već bila na tržištu na dan isteka izuzeća, dozvoljena je bez ograničenja.

– Rezervni dijelovi stavljeni na tržište nakon 1. jula 2003. godine koji su korišteni za vozila stavljena na tržište prije 1. jula 2003. su izuzeti od odredbi propisanih članom 6. ovog pravilnika

**Prilog 2.**

OZNAČAVANJE I IDENTIFIKACIJA PLASTIČNIH SASTAVNIH DIJELOVA I MATERIJALA U MOTORNOM VOZILU

Za označavanje i identifikaciju plastičnih sastavnih dijelova i materijala u vozilu, koji su mase veće od 100 grama, primjenjuje se sljedeća nomenklatura:

– ISO 1043-1 Plastika – simboli i kratice Dio 1: Osnovni polimeri i njihove posebne karakteristike.

– ISO 1043-2 Plastika – simboli i kratice Dio 2: Punila i pojačivači.

– ISO 11469 Plastika – Prepoznavanje prema vrsti polimera i označavanje proizvoda.

Za označavanje i identificiranje dijelova elastometara i materijala u vozilima, koji su mase veće od 200 grama, koristi se sljedeća nomenklatura:

– ISO 1629 Gume i lateksi – Nomenklatura. Ovo se ne primjenjuje za automobilske gume.

Simboli »<« ili »>« korišteni u ISO standardima, mogu biti zamijenjeni zagradama.

**Prilog 3.**

DETALJNI ZAHJTEVI U VEZI SA PONOVNOM UPOTREBOM, TRETMANOM I RECIKLAŽOM OTPADNIH VOZILA

Operacije tretmana treba da postignu sljedeću efektivnost ponovne upotrebe, tretmana i reciklaže:

1. Ponovnu upotrebu i tretman najmanje 85% prosječne mase sakupljenog otpadnog vozila tokom godine i ponovnu upotrebu i reciklažu najmanje 80% prosječne mase sakupljenog otpadnog vozila tokom godine, nakon 1. januara 2015. godine

2. Ponovnu upotrebu i tretman najmanje 95% prosječne mase sakupljenog otpadnog vozila tokom godine i ponovnu upotrebu i reciklažu najmanje 85% prosječne mase sakupljenog otpadnog vozila tokom godine, nakon 1. januara 2019. godine.

Ovi zahtjevi ne primjenjuju se na motorna vozila na tri točka i na vozila za posebne namjene.

**Prilog 4.**

LISTA REZERVNIH DIJELOVA OD KOJIH ZAVISI TEHNIČKA ISPRAVNOST MOTORNIH VOZILA

Lista rezervnih dijelova od kojih zavisi tehnička ispravnost motornih vozila, koji ne mogu da se prodaju kao rezervni dijelovi, čine uređaji i dijelovi vozila prema sljedećim kriterijima:

1) dijelovi čije neispravno funkcionisanje direktno utiče na bezbjedno upravljanje vozilom ili bilo kakve druge rizike za putnike i treća lica;

2) dijelovi čije neispravno funkcionisanje ne može biti otkriveno od strane vozača dovoljno brzo da zaustavi kretanje vozila ili spriječi nastajanje saobraćajne nezgode.

Rezervni dijelovi od kojih zavisi tehnička ispravnost motornih vozila jesu:

1) uređaji za zaustavljanje:

- radna kočnica;

- kočiona pumpa/cilindar;

- diskovi/doboši;

- klješta (čeljust) kompletna;

- pedala radne kočnice;

- cjevovodi;

- uže (sajla) parkirne kočnice;

- poluga parkirne kočnice.

2) uređaji za upravljanje:

- gornje i donje vratilo;

- kablovi remena i remenici;

- crijevo servo uređaja;

- komponente sistema servo upravljanja.

3) dijelovi prednjeg i zadnjeg oslanjanja:

- poluge/glavne viljuške sa odgovarajućim ležajevima;

- poprečna ramena (uporne spone);

- zajedničke viljuške (u priključku);

- stabilizaciona poluga/uzdužna poluga;

- nosači i dijelovi;

- amortizeri.

4) prenosni mehanizam:

- osovina vozila;

5) drugi uređaji i dijelovi vozila:

- cjevovodi sistema za snabdijevanje vozila;

- spoljašnja pumpa za gorivo;

- sigurnosni sistem (sigurnosni pojasevi, predzatezači, zračni jastuci).

**Prilog 5.**

IZVJEŠTAJ PROIZVOĐAČA i/ili UVOZNIKA VOZILA SA POSLOVNIM SJEDIŠTEM U BIH

PERIOD IZVJEŠTAVANJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Naziv pravnog lica |  |  |
| Adresa |  |  |
| Osoba za kontakt |  |  |
| Telefon |  |  |
| Faks |  |  |
| e-mail adresa |  |  |
| PDV broj |  |  |
| Broj registracije: |  |  |

IZVJEŠTAJ O KOLIČINAMA VOZILA

|  |  |  |  |  |
| --- | --- | --- | --- | --- |
| RED.BR.  | VRSTA VOZILA U SKLADU SA ČLANOM 3.OVOG PRAVILNIKA | Proizvodnja u BIH  | Uvoz u BiH  | Izvoz iz BiH |
|  |  |   |  |  |
|  |  |   |  |  |
|  |  |   |  |  |
|  |  |  |  |  |
|  |  |  |  |  |
|  |  |  |  |  |
|  | Ukupno:  |  |  |  |

|  |  |
| --- | --- |
| Mjesto i datum |  |
| Potpis ovlaštene/odgovorne osobe |  |

M.P.

IZVJEŠTAJ OVLAŠTENIH OPERATORA ZA SAKUPLJANJE OTPADNIH VOZILA

PERIOD IZVJEŠTAVANJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Naziv pravnog lica |  |  |
| Adresa |  |  |
| Osoba za kontakt |  |  |
| Telefon |  |  |
| Faks |  |  |
| e-mail adresa |  |  |
| PDV broj |  |  |
| Broj registracije |  |  |
| Broj rješenja o dozvoli |  |  |
| Broj ugovora sa Fondom |  |  |

PREGLED UGOVORA SKLOPLJENIH ZA TRETMAN OTPADA SA OVLAŠTENIM OPERATEROM ZA TETMAN OTPADA

|  |  |  |  |  |
| --- | --- | --- | --- | --- |
| R br | Naziv pravnog lica ovlaštenog za tretman otpada | Lokacija postrojenja za tretman | Ugovorene količine (kom) | Način tretmana |
| NA TERITORIJI BOSNE I HERCEGOVINE |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| IZVAN TERITORIJE BOSNE I HERCEGOVINE (IZVOZ) |
|  |  |  |  |  |
|  |  |  |  |  |
|  |  |  |  |  |

KOLIČINE SAKUPLJENIH OTPADNIH VOZILA PO OSNOVI SKLOPLJENIH UGOVORA (komada)

|  |  |  |  |
| --- | --- | --- | --- |
| R br | Naziv pravnog lica | VRSTA VOZILA U SKLADU SA ČLANOM 3.OVOG PRAVILNIKA | Preuzete količine (kom) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | Ukupno |  |  |

KOLIČINE OTPADNIH VOZILA PO OSNOVI SKLOPLJENIH UGOVORA PREDATIH NA TRETMAN(komada)

|  |  |  |  |
| --- | --- | --- | --- |
| R br | Naziv ovlaštenog pravnog lica | VRSTA VOZILA U SKLADU SA ČLANOM 3.OVOG PRAVILNIKA | Predate količine na tretman (kom) |
| NA TERITORIJI BOSNE I HERCEGOVINE |
|  |  |  |  |
|  |  |  |  |
|  |  |  |  |
|  |  |  |  |
| IZVAN TERITORIJE BOSNE I HERCEGOVINE (IZVOZ) |
|  |  |  |  |
|  |  |  |  |
|  |  |  |  |
|  |  |  |  |
|  | Ukupno: |  |  |

|  |  |
| --- | --- |
| Mjesto i datum |  |
| Potpis ovlaštene/odgovorne osobe |  |

M.P.

Obavezno priložiti:

1. Kopija pratećeg lista o predanoj količini otpadnih guma ovlaštenom operatoru za tretman
2. Kopija pratećeg lista o prezetoj količini otpadnih od servisera/krajnjeg korisnika
3. Kopija dokumentacije o prekograničnom prometu otpada, obrazac OPP

IZVJEŠTAJ OVLAŠTENOG OPERATORA ZA TETMAN OTPADNIH VOZILA

PERIOD IZVJEŠTAVANJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Naziv pravnog lica |  |  |
| Adresa |  |  |
| Osoba za kontakt |  |  |
| Telefon |  |  |
| Faks |  |  |
| e-mail adresa |  |  |
| PDV broj |  |  |
| Broj registracije |  |  |
| Broj rješenja o dozvoli |  |  |
| Broj ugovora sa Fondom |  |  |

PREGLED UGOVORA ZA PREUZIMANJE OTPADNIH VOPZILA OD OVLAŠTENIH OPETRATERA ZA SAKUPLJANJE

|  |  |  |  |
| --- | --- | --- | --- |
| R br | Naziv pravnog lica | Sjedište pravnog lica | Ugovorene količine (kom) |
| OTPADNA VOZILA NASTALE NA TRŽIŠTU BIH |
|  |  |  |  |
|  |  |  |  |
|  |  |  |  |
|  |  |  |  |
| OTPADNA VOZILA NASTALA IZVAN TRŽIŠTA BIH |
|  |  |  |  |
|  |  |  |  |
|  |  |  |  |
|  |  |  |  |
|  | Ukupno:  |  |